શ્વાસ રોકીને વિપુલ સાંભળતો હતો.લોખંડ ઘસાતું હોય એવા આક્રમક અવાજે બાસાહેબે પ્રતિજ્ઞા કરી. “બદલો લઈને એ બદમાશને બરબાદ કરી નાખીશ. આખી જિંદગીની કમાણી રોકીને એ રિસોર્ટ બનાવશે એ પછી હું મેદાનમાં આવીશ. પૂરી તાકાતથી પરચો બતાવીશ. રૂમે રૂમમાં ફરીને એવો તરખાટ મચાવીશ કે એના રિસોર્ટમાં કાળો કાગડોય નહીં ફરકે! હુંય રાજપૂતાણી છું, મને રહેંસી નાખનાર એ રંગરસિયાને રસ્તે રઝળતો ભિખારી બનાવી દઈશ!” દાંત ભીંસીને આટલું બોલતી વખતે એની આંખમાં જે ભયાનક ચમક હતી એ જોઈને વિપુલ થથરી ઊઠ્યો હતો..